Սիրելի ՛ հայրենակիցնե՛ր,
համայնքի բնակիչներ,

Անցնող 2020 թվականը համայն հայության համար ծանր էր ու դժվարություններով լի։ Տարին սկսեցինք նոր կորոնավիրուսային հիվանդությամբ, ավարտեցինք մեր ժողովրդի համար ողբերգական պատերազմով։ Ինչպես հանրապետության բոլոր համայնքներում մեր համայնքում ևս շատ ու շատ ծրագրեր մնացին անավարտ։ Բոլոր ռեսուրսները հիմնականում ուղղեցինք Արցախյան պատերազմին։ Պատերազմի առաջին օրվանից մինչև վերջին օրը Բյուրեղավան համայնքը հայ զինվորի կողքին էր։ Հյուրընկալեցինք հազարավոր արցախցի մեր հայրենակիցների, ովքեր ունեին օգնության ու աջակցության կարիք։ Այսօր էլ շարունակում ենք հոգալ նրանց կարիքները։

Հուսով եմ, որ 2020 թվականի հետ մենք փակելու ենք ողբերգական էջը և կարողանալու ենք ոտքի կանգնել, նոր էջ բացել։ Միակը, որ պարտավոր ենք հիշել 2020-ից, սուրբ հիշատակն է այն տղաների, ովքեր իրենց կյանքը զոհաբերեցին Հայրենիքը պաշտպանությանը։

 Համոզված եմ 2021 թվականը լինելու է առավել արդյունավետ և բարձր պատասխանատվության տարի, շարունակելու ենք ապրել ու կառուցել․․․

Մաղթում եմ, որ Նոր տարին դիմավորենք նորացված հույսերով ու ծրագրերով` դրանք համատեղ ջանքերով կյանքի կոչելու համոզմունքով:

Թող Նոր տարին խաղաղություն, բարօրություն բերի մեր ժողովրդին, և թող Ամանորը նոր եռանդ ու երազանք պարգևի բոլորիս:
ԱՍՏՎԱԾ պահապան բոլորիս: